Kettagolf

Kettagolf (inglise keeles disc golf) on mäng, mille eesmärgiks on visata lendav ketas võimalikult väheste visetega spetsiaalsesse korvi. Mängureeglid sarnanevad suuresti palligolfi omadega. Seda mängitakse enam kui 40 riigis üle maailma. Ala harrastatakse ka Eestis: siin on kasutusel umbes 200 rada ja harrastajate arvu hinnatakse kümnetele tuhandetele. Esimene teadaolev kettagolfisarnane mäng peeti 1926. aastal Kanadas Vancouveris, kus rühm koolilapsi mängis üht mängu tinakaantega. Mäng toimus rajal, mille nad olid ise kooli territooriumile püsti pannud. Vanemas eas jäi ketaste viskamine tagaplaanile. Sarnaseid juhtumeid oli ka hiljem. 1965. aastal tuli George Sappenfieldile pärastlõunal golfi mängides mõte, et lapsed võiksid tema mänguväljakul mängida golfisarnast mängu nn lendavate taldrikutega (frisbiketastega). Koos Ed Headrickiga leiutasid nad esimese kettagolfi korvi ja püüdsid mängu populariseerida. Ed Headrick asutas mitu kettagolfiühingut, sh PDGA (Professional Disc Golf Association), mis on tänapäeval kettagolfis juhtiv organisatsioon. Eestisse jõudis kettagolf 2000. aastate alguses. Pärast esimeste püsiradade rajamist Mäeotsale ja Jõulumäele on kettagolf teinud läbi suure arengu. Viieteistkümne aasta jooksul on Eestis tekkinud tuhandeid mängijaid ja loodud üle saja püsiraja. Esimesed Eesti meistrivõistlused toimusid 2009. aastal Mäeotsa, Jõulumäe ja Keila radadel. Kettagolfi reeglid on üsna sarnased palligolfi reeglitega. Iga rada alustatakse spetsiaalselt alalt, mida nimetatakse tii-alaks. Tii-ala võib olla valmistatud mitmesugustest materjalidest, näiteks betoonist, kummist, kunstmurust või puidust. Loodusliku tii-ala puhul peab olema maastikule märgitud spetsiaalne joon, millest ei tohi avaviset sooritades ketta lahtilaskmise hetkel üle astuda. Maandunud ketta ette pannakse väike markerketas, mille tagant sooritatakse järgmine vise. Viskab mängija, kelle ketas on korvist kõige kaugemal. Rada loetakse läbituks siis, kui kõik mängijad on oma ketta korvi visanud. Võistlustel jaotatakse mängijad 3–4-liikmelistesse rühmadesse. Esimene vise tiialalt tehakse järjekorras, mis on märgitud skoorikaardile. Kui kõik mängijad grupis on oma esimese viske teinud, minnakse ketta maandumiskoha juurde ja iga mängija otsib üles oma ketta. Järgmistel radadel viskab esimesena mängija, kelle eelmise raja tulemus oli kõige väiksem. Mängu võidab mängija, kes läbib raja väikseima visete arvuga. Kettagolfis on kasutusel kaks põhilist visketehnikat: eestkäsi ja tagantkäsi. Visked jagunevad kauguse järgi tavajaotuse järgi kolmeks: puttamine, keskmaavise ja kaugvise. Kaugvisked ehk pikad visked ehk drive'id sooritatakse kas eestkäe- või tagantkäetehnikat kasutades. Nende põhiline vahe tuleb ketta lennutrajektoorist. Eestkäetehnika korral kaldub ketas loomuliku pöörlemise tõttu paremale, tagantkäe puhul vasakule. Vasaku käega viskamisel pöörleb ketas teistpidi ja kaldub vastupidises suunas. Keskmaavise sooritatakse keskmaaketta või putteriga, harilikult jäävad need visked 90 meetri piiresse. Putti ehk lähiviset kasutatakse korvi viskamiseks ja korvile lähenemiseks. Putt on mängu üks tähtsamaid osi, sest halb putioskus tähendab visete kaotamist ka korvi lähedal. Kettagolfivarustuse komplekteerimise keerukus ja hind sõltub mängija professionaalsuse astmest. Enamikul mängijaist tuleb osta vaid kettad ja kott nende kaasaskandmiseks. Ketaste hinnad jäävad enamasti 10–20 euro vahele. Radadel mängimine on üldjuhul tasuta. Mängus kasutatakse kolme tüüpi kettaid. Driver ehk kaugmaaketas on pikima lennuga ketas. Kaugmaaketta tunneb ära selle terava serva järgi. Kaugmaakettaid kasutatakse pikkadeks viseteks korvi suunas ja nende täpsus ei pruugi olla kõige suurem. Midrange ehk keskmaaketas on korvile kontrollitud lähenemiste sooritamiseks. See on suurema täpsusega kui kaugmaaketas, kuid ei lenda tömbima serva tõttu nii kaugele. Putter ehk lähimaaketas on mõeldud peamiselt korvi viskamiseks. Lähimaaketas on ümara servaga ja valmistatud haarduvamast materjalist, et paremini korvi kettidesse kinni jääda. Lähimaaketast on küll lihtne kontrollida, kuid selle lennupikkus jääb kaugmaa- ja keskmaaketastele alla. Kogenud mängijatel on kotis mitu eri tüüpi ketast: mitu putterit, mitu keskmaa- ja kaugmaaketast. Ketastel on erinevad lennukiirused, hõljumis- ja pöördeomadused, mis annavad mängijale rajal rohkem võimalusi viske sooritamiseks. Kettatootjaid on palju, neist suurimad on Westside Discs, Latitude 64, Dynamic Discs, Innova, Prodigy ja Discraft. Mängijatel on rajal ketaste kandmiseks tavaliselt spetsiaalne kott. Mängimiseks sobib pea igasugune matka- või spordiriietus. Vihmase ilmaga tuleb ilmtingimata kanda hästi pinnasega haakuvaid jalanõusid, et vältida viskamisel libisemist. Kõrghaljastusega aladel vigastavad puid tabavad kettad nende koort ning võivad ajapikku puude hukkumise põhjustada. Seetõttu on Eestis mõned kasutuselevõetud rajad juba suletud. 2016. aasta jaanuari seisuga oli Eestis kokku 58 kettagolfiparki: Alatskivi kettagolfipark, Alatskivi, Tartu maakond Alutaguse puhke- ja spordikeskuse kettagolfipark, Alutaguse, Ida-Viru maakond Annikoru kettagolfipark, Annikoru, Tartu maakond Elva kettagolfipark, Elva, Tartu maakond Holstre-Polli kettagolfipark, Holstre-Polli, Viljandimaa Illuka mõisapargi kettagolfipark, Illuka, Ida-Viru maakond Jõekääru kettagolfipark, Pärnu, Pärnu maakond Jõgeva kettagolfipark, Jõgeva, Jõgeva maakond Jõulumäe kettagolfipark, Jõulumäe, Pärnu maakond Järve Talu kettagolfipark, Nahkjala, Harju maakond Kaarepere kettagolfipark, Kaarepere, Jõgeva maakond Kallaste kettagolfipark, Padise, Harju maakond Karksi-Nuia kettagolfipark, Karksi-Nuia, Viljandi maakond Keila kettagolfipark, Keila, Harju maakond Kiili kettagolfipark, Kiili, Harju maakond Kiiu kettagolfipark, Kiiu, Harju maakond Kilingi-Nõmme kettagolfipark, Kilingi-Nõmme, Pärnu maakond Kiviranna kettagolfipark, Suure-Rakke, Tartu maakond Krootuse kettagolfipark, Kõlleste, Põlva maakond Kurepalu kettagolfipark, Kurepalu, Tartu maakond Kõrvemaa kettagolfipark, Pillapalu, Harju maakond Lihula Mõisamäe kettagolfipark, Lihula, Lääne maakond Maarjamäe kettagolfipark, Tallinn, Harju maakond Mammaste Tervisespordikeskuse kettagolfipark, Orajõe, Põlva maakond Meegaste kettagolfipark, Meegaste, Valga maakond Metsajõe kettagolfipark, Laupa küla, Türi vald, Järvamaa Mustla kettagolfipark, Mustla, Viljandi maakond Mõedaku kettagolfipark, Mõedaka, Lääne-Viru maakond Mäeotsa talu kettagolfipark, Metste, Põlva maakond Mäetaguse kettagolfipark, Mäetaguse, Ida-Viru maakond Männiku kettagolfipark, Saku, Harju maakond Naissaare kettagolfipark, Naissaar, Harju maakond Nõmme KEEN kettagolfipark, Tallinn, Harju maakond Nõmme puhkebaasi kettagolfipark, Samliku, Pärnu maakond Nõiariigi kettagolfipark, Uue-Antsla, Võru maakond Nõo kettagolfipark, Nõo, Tartu maakond Palivere kettagolfipark, Palivere, Lääne maakond Paluküla kettagolfipark, Paluküla, Rapla maakond Pirgu kettagolfipark, Pirgu, Rapla maakond Pöide kettagolfipark, Pöide, Saare maakond Pühalepa kettagolfipark, Hausma, Hiiu maakond Rääma kettagolfipark, Pärnu, Pärnu maakond Saku kettagolfipark, Saku, Harju maakond Seli Tervisekeskuse kettagolfipark, Seli, Rapla maakond Sokka kettagolfipark, Vidrike, Valga maakond Suure-Jaani kettagolfipark, Suure-Jaani, Viljandi maakond Tehvandi kettagolfipark, Nüpli, Valga maakond Tõrva kettagolfipark, Tõrva, Valga maakond Tõrvandi kettagolfipark, Tõrvandi, Tartu maakond Tõstamaa kettagolfipark, Tõstamaa, Pärnu maakond Tähtvere Dendropargi kettagolfipark, Tartu, Tartu maakond Türi kettagolfipark, Türi, Järvamaa Valgehobusemäe kettagolfipark, Mägede, Järva maakond Valgeranna kettagolfipark, Valgeranna, Pärnu maakond Valgjärve kettagolfipark, Valgjärve, Põlva maakond Valtu kettagolfipark, Kaerepere, Rapla maakond Vastse-Kuuste kettagolfipark, Vastse-Kuuste, Põlva maakond Vidrike kettagolfipark, Vidrike, Valga maakond Viljandi Rotary kettagolfipark, Viljandi, Viljandi maakond Voka kettagolfipark, Voka, Ida-Viru maakond Värska Sanatooriumi kettagolfipark, Värska, Põlva maakond Võllaste kettagolfipark, Järva-Jaani, Järvamaa Võru linna kettagolfipark, Võru, Võru maakond Õru kettagolfipark, Õru, Valga maakond Ülejõe kettagolfipark, Paide, Järvamaa Märkus. Juuniorid on harrastajate divisjon ja alates 2021. aastast jagatakse juunioritele meistritiitleid Eesti harrastajate meistrivõistlustel. Kuni 2015. aastani: MJ1 – juuniorid kuni 19-aastased (k.a), MJ2 – juuniorid kuni 16-aastased (k.a) Kuni 2016. aastast: MJ1 – juuniorid kuni 18-aastased (k.a), MJ2 – juuniorid kuni 15-aastased (k.a) Alates 2018. aastast: MJ18 – juuniorid kuni 18-aastased (k.a), MJ15 – juuniorid kuni 15-aastased (k.a) Kristin Tattar Johannes Vedru: "Discgolfi rõõmud ja mured – populaarne ala pahandab loodusesõpru" ERR Sport, 12. november 2018 Rudi, Hanneli (30. juuni 2023). "Keskkonnaameti nõudmisel on Harjumaal mitu kettagolfi rada suletud". ERR. Vaadatud 2. juulil 2023. "Liigne populaarsus sai kettagolfirajale saatuslikuks". Uudised. 17. juuni 2017. Vaadatud 2. juulil 2023. Piir, Rait (10. juuli 2023). "Eestis ülimenukas kettagolf sandistab noori puid". ERR. Vaadatud 10. juulil 2023. Eesti discgolfipargid "Arhiivikoopia". Originaali arhiivikoopia seisuga 28. märts 2019. Vaadatud 28. märtsil 2019.{{netiviide}}: CS1 hooldus: arhiivikoopia kasutusel pealkirjana (link) [1] [2] Estonian Championships Estonian Championships Estonian Championships 2014 Estonian Championships sponsored by Discmania Eesti meistrivõistlused discgolfis 2016 Sponsored by Latitude 64 Eesti meistrivõistlused 2017 EV100 Eesti meistrivõistlused 2018 Eesti meistrivõistlused discgolfis 2019 "Eesti meistrivõistlused 2020". "Disctroyeri Eesti meistrivõistlused discgolfis 2021". "Smartpost Itella Eesti meistrivõistlused discgolfis 2022". PDGA. 6. august 2022. "Juunioride, seenioride ja harrastajate meistrivõistlused 2022". PDGA. 17. juuli 2022. "Coolbet Eesti meistrivõistlused 2023". Professional Disc Golf Association (inglise). Vaadatud 3. augustil 2023. "Wienerberger Eesti juunioride, seenioride ja harrastajate meistrivõistlused discgolfis 2023". Professional Disc Golf Association (inglise). Vaadatud 3. augustil 2023. "Wienerberger esitleb Eesti Meistrivõistlused Discgolfis 2024". 6. juuli 2024. Vaadatud 21. juuli 2024. "Eesti harrastajate meistrivõistlused 2017". "Eesti harrastajate meistrivõistlused 2018". "Eesti harrastajate meistrivõistlused 2019". "Eesti harrastajate meistrivõistlused discgolfis 2020". "Eesti harrastajate meistrivõistlused 2021". "Coolbet Eesti Harrastajate Meistrivõistlused Discgolfis 2024". PDGA (Professional Disc Golf Association). 21. juuli 2024. Vaadatud 21. juuli 2024. PDGA divisjonid ja reitingud 2016 "PDGA divisjonid ja reitingud 2018" (PDF). Discgolfireeglid eesti keeles Kettagolfi reeglid inglise keeles Kettagolfi võistlusreeglid inglise keeles Kettagolfi ajalugu PDGA koduleht Eesti Discgolfi Liit Eesti Discgolfi Liit Facebookis